વિહાર એટલે વિચરણ અથવા પગથી ચાલવું. વિકાસની શરૂઆતની અવસ્થામાં માણસ અન્ન એકઠું કરવા કે સલામત રહેઠાણ શોધવા જેવી વિવિધ મૂળભૂત જરૂરિયાતો માટે ખૂબ ચાલતો હશે. રમત ગમતમાં પણ ચાલવા અને દોડવા જેવી રમતોને પ્રાધાન્ય અપાયું છે. વિશ્વના પ્રાચીનતમ રમતોત્સવ ઑલિમ્પિકમાં સૌથી વધુ મેડલ દોડ-કૂદ (Athletics)ના જ છે. તે દર્શાવે છે કે ચાલવા અને દોડવાની શક્તિને માણસની શારીરિક ક્ષમતાનો મુખ્ય માપદંડ માનવામાં આવ્યો છે.